“เงินบาท” วันนี้เปิดตลาด 34.57 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.57 บ. แข็งค่าจากปิดตลาดวานนี้ 34.61 บ. ชี้กรอบเคลื่อนไหว 34.40 - 34.70 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 35.00 บาท/ดอลลาร์ พร้อมจับตาตัวเลขเงินเฟ้อสหรัฐวันนี้
“เงินบาท” วันนี้เปิดตลาด 34.57 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง พร้อมจับตาตัวเลขเงินเฟ้อสหรัฐวันนี้ (14 มี.ค.66)
14 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(14 มี.ค.66) เปิดตลาด 34.57 บาท/ดอลลาร์ แข็งค่ากว่าราคาปิดตลาดเมื่อวานที่ระดับ 34.615 บาท/ดอลลาร์
โดยดอลลาร์สหรัฐอ่อนค่าลงเมื่อเทียบกับสกุลเงินหลัก ๆ โดยถูกกดดันจากการคาดการณ์ที่ว่าธนาคารกลางสหรัฐ (เฟด) อาจจะไม่ปรับขึ้นอัตราดอกเบี้ยในการประชุมเดือนนี้ เนื่องจากความกังวลเกี่ยวกับผลกระทบจากการล้มละลายของซิลิคอน วัลเลย์ แบงก์ (Silicon Valley Bank) หรือ SVB
ด้านนักลงทุนจับตาสหรัฐเปิดเผยดัชนีราคาผู้บริโภค (CPI) ซึ่งเป็นมาตรวัดเงินเฟ้อจากการใช้จ่ายของผู้บริโภค ประจำเดือนก.พ.ในวันนี้ ขณะที่นักวิเคราะห์คาดการณ์ว่า ดัชนี CPI ทั่วไปซึ่งรวมหมวดอาหารและพลังงาน จะปรับตัวขึ้น 6.0% ในเดือนก.พ. เมื่อเทียบรายปี ซึ่งชะลอตัวจากระดับ 6.2% ในเดือนม.ค. และคาดว่าดัชนี CPI พื้นฐานซึ่งไม่นับรวมหมวดอาหารและพลังงาน จะเพิ่มขึ้น 5.5% เมื่อเทียบรายปี ซึ่งชะลอตัวจากระดับ 5.6% ในเดือนก.พ.
ขณะที่วานนี้นักลงทุนต่างชาติมีการขายสุทธิทั้งในตลาดหุ้น และลาดพันธบัตร จำนวน2,193 และ 1,198  ล้านบาท ตามลำดับโดยมองกรอมค่าเงินบาทวันนี้เคลื่อนไหวในช่วง 34.40 – 34.70 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกขายเงินตราต่างประเทศที่เหนือระดับ 35.00 บาท/ดอลลาร์